Asitier

se tekst

Asitier (Philepittidae) er en familie av spurvefugler med to slekter og totalt 4 arter som kun finnes på Madagaskar. De to slektene er ganske ulike; Neodrepanis med sine lange, tynne nebb ligner på solfugler og har vært kalt solfuglasitier, Philepitta ligner på pittaer med sine svært korte haler og ganske robuste kropp.

Asitier finnes kun på Madagaskar og lever i skog der hovedføden er frukter, men insekter inngår også i kosten. De solfugl-liknende asitiene (Neodrepanis) spiser også nektar.

Philepitta-artene er ca 15 cm lange, hannene er svarte med noen farga flekker og hunnene er grønnlige. Neodrepanis-artene er noe mindre, ca 10 cm, hannen er blåfarga på oversida og gul under, mens hunnen er grønn og gul.

Asitiene har ulike parringsforhold, selv om begge slektene er kjønnsdimorfe, mener man at Philepitta-artene har spillatferd (i alle fall hos fløyelsasiti P. castanea) og kun hunnen bedriver ruging og oppaling av unger.  Hos Neodrepanis-artene derimot, deltar begge kjønn i ruging og foring av unger. Reiret hos asitiene ligner det hos brednebbene, dvs. pæreforma og hengende fra kvister.

Slekter og arter 
 Philepitta
 Fløyelsasiti, P. castanea
 Gulasiti, P. schlegeli
 Neodrepanis
 Solfuglasiti, N. coruscans
 Dvergasiti, N. hypoxantha

Referanser

Eksterne lenker 
 

Spurvefugler